Suchinthana/si-wikipedia huggingface dataset:
අපරාධ විමර්ෂණ දෙපාර්තමේන්තුව (ශ්‍රී ලංකාව)

ශ්‍රී ලංකා පොලිස් සේවයට අයත් අපරාධ විමර්ෂණ දෙපාර්තමේන්තුව  (කෙටියෙන් CID) දිවයින පුරා සිදුවන මිනීමැරුම්, දූෂණ සහ සංවිධානාත්මක අපරාධ ඇතුළු බරපතලගණයේ අපරාධ සම්බන්ධ විමර්ෂණ දියත් කිරීමට අදාල වගකීම සහිත ආයතනය වේ.

මූලාශ්‍ර
ගූගල් මැප්ස් නැවිගේෂන්

ගූගල් මැප්ස් නැවිගේෂන් යනු ගූගල් සමාගම විසින් ඇන්ඩ්‍රොයිඩ් හා අයිඕස් සඳහා නිර්මාණය කරන ලද හැරවුමෙන් හැරවුමට හඬ නගා ගමනාන්තයට ළඟාවීමට උපදෙස් දෙන යෙදවුමකි. මෙය අන්තර්ජාල සබඳතාවක් තුලින් ලබාගන්නා සිතියමක් සමග ජීපීඑස් තාක්ෂණයෙන් ලබාගන්නා පිහිටුම තුලින් මෙම සේවාව සපයයි. පසුව මෙය ගූගල් මැප්ස් (ඇන්ඩ්‍රොයිඩ් යෙදවුම) සමග ඒකාබද්ධ කළ අතර එම යෙදවුම ඇන්ඩ්‍රොයිඩ් මත පමණක් ක්‍රියා කරයි.

මෙහිදී පරිශීලකයා ඇතුලත් කළ ගමනාන්තයට ජීපීඑස් තාක්ෂණයෙන් ලබාගන්නා පිහිටුම සිට සිතියමේ ඇති මාර්ගය ඔස්සේ එක් එක් හැරීම මග පෙන්වීම කරන අතර, මග දිගේ පරිශීලකයා පැමිණ ඇති දුර ද දක්වයි.

ඉතිහාසය
මෙම යෙදවුමේ බීටා සංස්කරණය 2009 ඔක්තොම්බර් 28 දින ඇන්ඩ්‍රොයිඩ් ඉක්ලෙයා සඳහා මෝටොරෝලා මයිල්ස්ටෝන් දුරකථනය සමග එළිදැක්වීය.). ගූගල් මැප්ස් නැවිගේෂන් බීටා සංස්කරණය මුලින් ඇමරිකාවදී එළිදැක්වීය. යෙදවුම පසුව (4.2 සංස්කරණය) 2010 අප්‍රේල් 20 එක්සත් රාජධානියේ ද, ඔස්ට්‍රියාව, බෙල්ජියම, කැනඩාව, ඩෙන්මාර්කය, ප්‍රංශය, ජර්මනිය, ඉතාලිය, නෙදර්ලන්තය, පෘතුගාලය, ස්පාඤ්ඤය සහ ස්විට්සර්ලන්තය සඳහා 2010 ජූනි 9 දින ද නිකුත් කරන ලදි.

විශේෂාංග

සෙවුම
ලිපිනයක් හෝ වීදියක නමක් සෙවීමට අමතරව නම අනුවද ස්ථාන සෙවිය හැක උදාහරණයක් ලෙස "Restaurant" යන්න ලබාදුන් විට ළඟ ඇති අවන්හලකට මාර්ගය සොයාගත හැක. තවද "a place with burgers" යන්න ලබාදුන් විට ආසන්න බර්ගර් සහිත අවන්හලකට මග සොයාගත හැක. මෙම යෙදවුමට උපාංගය මත ටයිප් කර ගමනාන්තය ලබාදීමට අමතරව හඬ මගින්ද ආදාන ලබාදිය හැක.

බහුවිධ දර්ශන
ට්‍රැෆික්: මෙමගින් සිතියමේ මග දිගට ඇති මාර්ග තදබදය විවිධ වර්ණ ආශ්‍රයෙන් දක්වයි.
සැටලයිට්: මෙහිදී උකුසු ඇස මෙන් චන්ද්‍රිකා ඡායාරූප පෙන්වයි.
ස්ට්‍රීට්: ගූගල් ස්ට්‍රීට් වීව් ආධාරයෙන් මග ම්නිසෙකුට පෙනෙන ලෙසින්ම ස්වංක්‍රීයව මාර්ගය පෙන්වයි.

මූලාශ්‍ර

ගූගල්
මෘදුකාංග
මග්නීසියා සටන

මග්නීසියා සටන යනු,   රෝමානු–සෙලූසිඩ් යුද්ධයෙහි  අවසාන සටන වන අතර,  ලූකියුස් කොර්නේලියුස් ස්කීපියෝ කොන්සල්වරයා සහ ඔහුගේ සහෝදර, පසිඳු ජෙනරාල් ස්කීපියෝ ආෆ්රිකානුස් සමග, ඔවුන්ගේ මිත්‍ර පාක්ෂික පර්ගමාන් හී දෙවන එවුමේනුස් රජ විසින් නායකත්වය සැපයුනු රෝමානුවන් සහ,  සෙලූසිඩ් අධිරාජ්‍යයෙහි   තුන්වන මහා ඇන්ටියෝකුස් රජුගේ යුද්ධ හමුදාව අතර,  ලීඩියා තැන්නෙහි මග්නීසියා ඇඩ් සිපලුම් අසබඩදී  ක්‍රිපූ 190 දී සිදු විය.මෙහිදී සිදුවුනු තීරණාත්මක රෝමානු ජයග්‍රහණය හේතුවෙන්, වරෙක  සෙලූසිඩ් අධිරාජ්‍යයෙහි පාලනය යටතේ පැවතුනු බලප්‍රදේශයෙහි විශාල කොටසක් තුල රෝමානු අධිපත්‍යය බල පැවැත්වෙන්නට විය.

මෙම සටන  පිළිබඳ ප්‍රධාන ඓතිහාසික මූලාශ්‍ර සපයන්නේ ලිවී සහ අපියන් විසිනි.

පූර්විකාව
ඔහුගේ ගවේෂණාත්මක බලකාය,  තර්මෝපලී සටනෙහිදී පරාජය වීමත් හා සමගම,  ඇන්ටියෝකුස්  ග්‍රීසියෙන් පලවා හරින ලදි. රෝඩියානුවන් සහ අනෙකුත් මිත්‍ර පාක්ෂිකයන් හා සමග වූ රෝමානු නාවික හමුදාව විසින්, සෙලූසිඩ් නාවික හමුදාව   අභිබවායෑම තුලින්, රෝමානු හමුදාවට  හෙලස්පොන්ට් තරණය කිරීමට හැකි විය. රෝමානු හමුදාවේ ආඥාපතියා වූයේ  ලූකියුස් කොර්නේලියුස් ස්කීපියෝ අසියාටිකුස් කොන්සල්වරයා වූ අතර , ලෙගාටුස් ලෙසින් ඔහු හා ගමන් කල ස්කීපියෝ ආෆ්රිකානුස් ගේ බාල සොහොයුරා විය. රෝමානු ජනරජයෙහි පරම සතුරා වූ කාර්තජේනියානු ජෙනරාල් හැනිබල් බාර්කා, සාමා සටනෙහිදී ඔහුගේ පරාජය සහ දෙවන පියුනික් යුද්ධයෙහි කෙළවරද හා සමග ඇන්ටියෝකුස්ගේ රාජ සභාව වෙත පලා ගොස් තිබුණි. මග්නීසියා සටන වන විට එතැන හැනිබල් සිටි බවක් සමහරු විශ්වාස කරති. නාවික සේනාංකයට ආඥාපතිත්වය සපයමින් එව්රිමැදොන්හිදී පරාජයට පත්ව, පසුබැස, ඉන්පසු ඇන්ටියෝකුස්  විසින් ඔහුව රෝමානුවන් වෙත පාවා දෙතැයි යන බිය නිසා හැනිබල් ක්‍රීටයට පලා ගිය බැවින්, මෙම මතය සාවද්‍ය වෙයි.

හමුදාවෝ

සෙලූසිඩ්වරු
සටන බලාපොරොත්තුවූ ඇන්ටියෝකුස්  විසින්, සාර්ඩිස් වෙත සහ ඔහුගේ නාවික සේනාංක  මූලය තිබූ එෆසිස්  වෙත පිවිසුම ආරක්ෂා කරනු වස් ආරක්ෂක වළලු සහිත කඳවුරක් පිහිටුවීය. ලිවී සහ අපියන් යන දෙදෙනා විසින්ම දක්වන පරිදී, 16,000 සංඛ්‍යාවක් වෙතින් සැදි ඔහුගේ ප්‍රබල ෆැලැන්ක්ස් නම් සේනාපසුර, මැසඩෝනියානු පන්නයට සන්නද්ධ කොට,  මිනිසුන් 50 පළල සහ මිනිසුන් 32 ගැඹුරු ලෙසින් වූ මිනිසුන්  1,600 වෙතින් සැදි සේනාංක (ටක්සෙයිස්) ආකාරයෙන් මධ්‍යයෙහි පිහිටුවන ලදහ. ටක්සෙයිස් අතර පරතර තබන ලෙසින් නියෝග කල ඔහු, ඇතුන් දෙදෙනෙකු බැගින් එම පරතරයෙහි තැබීය. දකුණු පාර්ශවයෙහි, ෆැලැන්ක්ස් සැදිල්ලට පසෙකින්, 1,500 ගැලොග්‍රේෂියානු පාබල හමුදාවද, 3,000 ප්‍රමාණයක ගලේෂියානු සන්නද්ධ සන්නාහයෙන් සැදි අශ්වාරෝහක හමුදාවද (කැටෆ්‍රක්ට්) සහ ඔහුගේ රාජකීය මාලිගා ආරක්ෂකයන් වූ  1,000 ක ප්‍රමාණයේ අජීමා අශ්වාරෝහක හමුදාවද පෙළ ගස්වන ලදහ. ඔවුන් පසුපසින් ඇතුන් 16 දෙනෙකු අමතර වශයෙන් තැබිණි.

රෝමානුවෝ
ඔවුන්ගේ සාම්ප්‍රදායික ත්‍රිත්ව පෙළ සැදිල්ල  අනුව පෙළ ගැසුනු රෝමානුවෝ වම පස කොටස ගංගාවට යාබද කලහ.

සටන 
රෝමය වෙතින් ඔවුනට නව කොන්සල්වරයෙක් එවීමට සහ සිසිර සෘතුව විසින් යුද මෙහෙයුම තාවකාලිකව අත්හිටුවීමට පෙර මෙම සටනෙහි නියුක්ත වීමට රෝමානුවෝ බලාපොරොත්තු වූහ. සාර්ථක ලෙසින් ගංගාව තරණය කල ස්කීපියයෝ, ඇන්ටියෝකුස්ගේ කඳවුරට   කිමී 4 පමණක දුරින් කඳවුරු ලා ගති.
දුමින්ද දිසානායක

දුමින්ද දිසානායක (28 මාර්තු 1979), යනු වාරිමාර්ග හා ජල සම්පත් කළමණාකරණ අමාත්‍යංශයේ හිටපු කැබිනට් අමාත්‍යවරයා සහ හිටපු තරුණ කටයුතු සහ නිපුණතා සංවර්ධන නියෝජ්‍ය අමාත්‍යවරයා වේ.

1979 උපත්
ශ්‍රී ලාංකිකයෝ
ශ්‍රී ලාංකික බෞද්ධයෝ
ලාංකික සිංහලයෝ
ලංකික දේශපාලනඥයෝ
චරිත කතා
ගාමිණී විජිත් විජිතමුණි සොයිසා

ගාමිණී විජිත් විජිතමුණි සොයිසා යනු ශ්‍රී ලාංකික දේශපාලඥයෙකි. ඔහු හිටපු ඌව පළාත මහ ඇමතිවරයාද වේ. මොණරාගල දිස්ත්‍රික්කය වෙනුවෙන් ඔහු 1989, 2000, 2001 හා 2010 යන වසර වලදී පාර්ලිමේන්තුවට තේරී පත්විය.

මූලාශ්‍ර
අබ් ඌර්බෙ කෝන්ඩිටා ලිබ්‍රී (ලිවී)

අබ් ඌර්බෙ කෝන්ඩිටා ලිබ්‍රී—බොහෝ විට  අබ් ඌර්බෙ කෝන්ඩිටා ලෙසින් කෙටි කර දැක්වෙන—යනු,  ලිවී ලෙසින්ද හැඳින්වෙන ඉතිහාසඳ ටිටූස් ලීවියුස් විසින් ලතින් භාෂාවෙන් රචිත, ක්‍රිපූ 27 සහ 25 අතර කිසියම් කාලයක ඇරඹුනු පුරාතන රෝමයෙහි ඉතිහාසය පිළිබඳ අනුස්මරණීය කෘතියකි.
එම්මානුවෙල් බනිස්ඩි

එම්මානුවෙල් බනිස්ඩි එය කෙන්යානු ක්රිකට් යනු. ඔහු එක් එක් දින ජාත්යන්තර තරගය ඉටු කර ඇත.

ආශ්රිත
කෙහෙලිය රඹුක්වැල්ල

කෙහෙලිය රඹුක්වැල්ල යනු ශ්‍රී ලාංකික දේශපාලඥයෙකු සහ පාර්ලිමේන්තු සභිකයෙකු වේ.

මූලාශ්‍ර
මහාමායා බාලිකා විද්‍යාලය, මහනුවර

මහාමායා බාලිකා විද්‍යාලය යනු ශ්‍රී ලංකාවේ මහනුවර පිහිටි රජයට අයත් බාලිකා විද්‍යාලයකි.
ගයන්ත කරුණාතිලක

ලොකුගමගේ ගයන්ත කරුණාතිලක, (21 අගෝස්තු 1962) යනු ශ්‍රී ලාංකික දේශපාලඥවරයෙකි. ඔහු වර්තමාන ජනමාධ්‍ය අමාත්‍යවරයා සහ ආණ්ඩු පක්ෂ ප්‍රධාන සංවිධායකවරයා වේ. එසේම එක්සත් ජාතික පක්ෂ (UNP), මාධ්‍ය ලේකම්වරයා සහ ආණ්ඩුවේ කැබිනට් ප්‍රකාශකවරයාද වේ.

මූලාශ්‍ර

1962 උපත්
ගල්බොඩ ඇල්ල

ගල්බොඩ ඇල්ල යනු ශ්‍රී ලංකාවේ, නුවරඑළිය දිස්ත්‍රික්කයේ පිහිටි දියඇල්ලක් වේ. උසින් මීටර 30ක් පමණ වන දිය ඇල්ලෙහි පළල මීටර 3-6ක් පමණ වේ.

මේවාද බලන්න 
 ශ්‍රී ලංකාවේ දියඇලි

මූලාශ්‍ර

බාහිර සබැදි 
 ගලබොඩ ෆෝල්ස්

ශ්‍රී ලංකාවේ දිය ඇලි
අයිෂා හාට්

අයිෂා හාට් යනු ඉංග්‍රීසි ජාතික රංගන ශිල්පිනියක් වන අතර ඇය බීබීසී මඟින් විකාශය කරන ලද ඇට්ලාන්ටිස් නම් කතා මාලාවේ අරියාඩ්නි ගේ චරිතය සහ ඉන්ඩිපෙන්ඩන්ට් නාළිකාවේ ත්‍රාස්‍යජනක කතා මාලාවක් වන ඔනර් හි මෝනා ගේ චරිතය සඳහා රංගනයෙන් දායක වීම සම්බන්ධව ප්‍රසිද්ධියක් උසුලයි.

මුල් කාලීන ජීවිතය හා අධ්‍යාපනය 
හාට්ගේ මව ලිවර්පූල් හි කාන්තාවක් වන අතර පියා සෞදි අරාබි ජාතිකයෙකි. ඇය සිය කුඩා අවධියේ කෙටි කාලයක් සෞදි අරාබියේ ජිවත් වූවාය. ඩ්‍රාමා ස්ටුඩියෝ හි පුහුණුවට පෙර ලන්ඩනයේ කිංස් කොලේජ් හිදී ඉංග්‍රීසි සාහිත්‍යය සඳහා පළමු පංතියේ උපාධියක් හිමිකර ගැනීමට ඇය සමත් වූවාය. ඇයට ඉංග්‍රීසි බස මෙන්ම ව්‍යක්තව  අරාබි බස ද කථා කළ හැකිය.

රංගන ජීවිතය

මූලාශ්‍ර

බාහිර සබැඳි
 Internet Movie Database
 Twitter
ස්වයං- මාර්ගෝපදේශ සංචාරක අත්වැල

ස්වයං- මාර්ගෝපදේශ සංචාරක අත්වැල චාරිකාවන් සදහා  ස්වයං- මඟ පෙන්වීමකට සූදානම් කර ඇත.
මෙම සංචාරයක ගමන් මාර්ගයක්  රැගෙන සංචාරයට මග පෙන්වන්නා මාර්ග උපදෙස් , මාර්ගය, කාලය, තොරතුරු, හා ස්ථාන සංචාරය . බොහෝ සංචාරක ආකර්ෂණීය ස්ථාන පිළිබඳව යෝජනා , සිතියම්, උපදෙස් , දිශාවන් සහ දැකීමට හෝ සිදුකිරීමට දේවල් ස්වයං- උපදේශ තුළින් ලබා දෙයි.

ස්වයං- මාර්ගෝපදේශ සංචාරක අත්වැල රැගෙන පා ගමනින් හෝ වාහනයකින් සංචාර සිදු කළ හැක.  නිතර නිතර ඉදිරිපත්කරන  ශ්රව්ය උපකරණ, පොත් පිංච, ස්මාර්ට් දුරකථන හෝ නවීන අතින් ගෙනයන උපකරණ කරන, ස්වයං- මඟ පෙන්වීම ආකෘතියක් යටතේ භාවිතය ඉදිරිපත් කර ඇත.

මේවාද බලන්න 
 ජංගම දුරකතන සංචාරය
 GPS සංචාරය (ගෝලීය ස්ථානීය පද්ධති සංචාරය)
 මඟ පෙන්වන පොත
 ගමන් සංචාරය

මූලාශ්‍ර

බාහිර සබැඳි 
 Vincent's Victoria Walking Tours
 Walking Tour Featured Resource: Historic Places’ Edifica
 Edifica - History in Hand
ඉඳි ආප්ප

ඉඳි ආප්ප (දෙමළ:ඉදියප්පම්), (මලයාලම්:නූපුට් (හෝ නූල්පුට්ටු) (කොදාගු), පුට්ටුමායම් (මැලේසියාවේ) දමිල, කේරල, කොදෙව්, ටුලූ සහ  ශ්‍රී ලාංකීය සම්ප්‍රදායික  ආහාරයක් වන අතර හාල් පිටි මිශ්‍රණයක් සිදුරු සහිත වංගෙඩියක දමා තද කිරීමෙන් වට්ටියක් මතට වත් කිරීමෙන් අනතුරුව හුමාලයෙන් තම්බා ගනී.

ඉතිහාසය 
අහාර පිලිබඳ කීර්තිමත් විද්යාඥයකු මෙන්ම ඉතිහාසඥයකු වන ඉන්දියානු ජාතික කේ.ටී. අචය විසින් රචිත "The Story of our Food" කෘතියෙහි සඳහන් වන ආකාරයට ඉඳි ආප්ප සහ ආප්ප පුරාණ දෙමළ රටවල ක්‍රි.ව. පළමුවන සියවසේ සිට පැවත එයි; සන්ගම් සාහිත්‍ය පරිශීලනය අනුව

ව්‍යාප්තිය 
තමිල්නාඩුව, කේරලය, ශ්‍රී ලංකාව සහ කර්ණාටක දකුණු ප්‍රදේශය (විශේෂයෙන් දක්ෂිණ කන්නාඩ, උඩුපි, සහ කොදාගු දිස්ත්‍රික්ක වල) ඉඳි ආප්ප සෑදීමට විශේෂ සමත්කම් දක්වයි. ශ්‍රී ලංකාවද එහි ප්‍රධාන ස්ථානයක පවතී. ඉඳි ආප්ප යන නමෙහි උපත වශයෙන් දෙමළ/මලයාලම් වචන වන ඉඳි , 'කඩා දැමූ', සහ ආප්ප, "ලැවරිය" යන අරුත් ගෙනදෙන අතර ඉඳි ආප්ප ලෙස උච්චාරණය කෙරේ.  ඒවාගේම මෙම ආහාරය බොහෝදෙනෙක් නූල්ආප්ප හෝ නූල්පුට්ටු ලෙස හඳුන්වන අතර මලයාලම්/දෙමළ/කන්නාඩ/කෝදාවා වචනයක් වන නූල්, "කෙඳි හෝ තන්තු" යන අරුත ගෙනදෙයි.  ඒවාගේම කර්ණාටක වෙරළබඩ ප්‍රදේශ වල සෙමිජ් යනුවෙන් හඳුන්වනු  ලැබේ. මෙය මැලේසියාවේ සුලභ වන අතර එහි පුටුමායම් ලෙස හඳුන්වයි.

සාදාගැනීමේ ක්‍රමය 

මෙය හාල් පිටි, ලුණු සහ ජලය එකට මිශ්‍ර කර සාදාගත හැක. මෙය සාමාන්‍යයෙන් ව්‍යංජන (අල, බිත්තර, මාළු, මස්) සහ පොල් සම්බෝල සමඟ උදෑසන හෝ රාත්‍රී ආහාර වේලක ප්‍රධාන ආහාරය ලෙස පිළිගැන්විය හැකිය. ශ්‍රී ලංකාවේ සහ කේරලයේ මලබාර් ප්‍රදේශයේ මෙය පොල් කිරි සහ සීනි සමඟද පිළිගන්වයි. සාමාන්‍යයෙන් දහවල් ආහාර වේල සඳහා මෙය පිළිනොගන්වයි.  කේරලයේ සහ තමිල්නාඩු වල අනෙකුත් කොටස් වල මෙය රසවත් ව්‍යංජන සමඟ බහුල වශයෙන් ආහාරයට ගනු ලබයි. තිරිඟු පිටි යොදා සැකසීමේදී මෙය දුඹුරු පැහැයක් ගනුලබයි.

හාල් පිටි උණු වතුර සමඟ මිශ්‍ර කර, අවශ්‍ය පමණට ගිතෙල් එකතුකර, ලුණු සමඟ පදම්කරගන්න. සියුම් මිශ්‍රණයක් වනතුරු අනාගන්න. අනාගත් සියුම් පිටි මිශ්‍රණය ඉඳි ආප්ප වංගෙඩියකට දමා කෙසෙල් කොලයක් මතට හෝ එක එල්ලේම හුමාල උන්දුනට වත්කරගන්න. අවශ්‍යනම් ගා ගත් පොල් ස්වල්පයක් එක්කරගන්න. විනාඩි 5-10 ක් තැම්බීමටහරින්න. ඉඳි ආප්ප ගා ගත් පොල් සහ පොල් කිරි සමඟ පිළිගන්වන ලදී.

සංස්කෘතික සබැඳුම 
ඩාවිඩ් ඩවිඩර්, ඔහුගේ House of blue mangoes නැමැති නව කතාවේ ඉඳි ආප්ප ගැන සඳහන් කර ඇත.

මේවාද බලන්න 
 පුටු මායම්

මූලාශ්‍ර

බාහිර සබැඳි 
 ඉඳියප්පම් http://www.iddiyappam.com/
හැලී බෙරී

හැලී මාරියා බෙරී (අගෝස්තු 14, 1966) යනු අමෙරිකානු ජාතික රංගන ශිල්පිනියක්, චිත්‍රපටි නිෂ්පාදිකාවක් සහ හිටපු මෝස්තර නිරූපිකාවක් වේ. ඇය විසින් රංගනයෙන් දායක වූ ප්‍රේමණීය නාට්‍යයක් සේ සැළකුණු මොන්ස්ටර්'ස් බෝල් (2001) නාට්‍යය සඳහා, 2002 වර්ෂයේදී ඇය හොඳම නිළිය වෙනුවෙන් වූ ඇකඩමි සම්මානයක් දිනාගැනීමට සමත් වූවාය. එසේ හොඳම නිළිය වෙනුවෙන් වූ ඇකඩමි සම්මානයක් හිමිකරගත් අමෙරිකානු සුදු ජාතික නොවූ එකම කාන්තාව (2016 වන විටදී) ලෙස ඇය සැළකේ.

2000 දශකයේ හොලිවුඩයේ වැඩිම ගෙවීමක් ලද රංගන ශිල්පිනයක් වූ බෙරී, ඇය විසින් රංගනය එක් කල සිනමා පට කිහිපයක් නිෂ්පාදනය කිරීමටද දායක වූවාය. රංගන ශිල්පිනියක් වීමට පෙරාතුව, නිරූපිකාවක් වූ ඇය රූප සුන්දරී තරග සඳහාද ඉදිරිපත් වෙමින් 1986 මිස් යූඑස්ඒ දෙවන ස්ථානය හිමිකරගැනීමට සමත් වූවාය. එම වසර වෙනුවෙන් පැවැත්වූ ලෝක රූ රැජිණ තරගයේ හයවන ස්ථානයද ඇයට හිමිවිය.

මූලාශ්‍ර 

1966 උපත්
වරිගපූර්ණිකාව

වරිගපූර්ණිකාව යනු යක්‌ෂ ගෝත්‍රිකයන් 	ගැන මූලාශ්‍ර තොරතුරු ඇතුලත්  පුස්‌කොල ග්‍රන්ථයකි.ශ්‍රී රාජාධි රාජසිංහ රජ සමයේ  මානාපවි අරණවාසි නීලගිරික 
බෝධිවංශාභය නොහොත් ශ්‍රී බෝධි වංශාභිධාන  හිමියන්  විසින් රාවණා යුගයේ සිට පැවත ආ  රවිශෛල්‍යාශ වංශය ට අයත්  පුස්කොල ග්‍රන්ථ රැසක්‌ එක් කර මෙම  පුස්‌කොළ ග්‍රන්ථය සම්පාදනය කර තිබේ.

රාවණා පරම්පරාව
රාවණා රජුගෙන් පැවතෙන රාජ පරම්පරාවක් ගැන ද වරිගපූර්කාව සඳහන් කරයි. ප්‍රධාන පරම්පරා දෙකක් වශයෙන් රටේ ව්‍යාප්තව සිටිය මේ අය අතර, කේවේ සස්ථාන පරපුර වාසස්ථාන
කරගෙන තිබුණේ මුහුදු බඩ ප්‍රදේශයි. නැව් තාක‍ෂණය පිළිබඳ හසල දැනීමක් ඇති මේ අය ලෝකයේම ව්‍යාප්ත වූ පරම්පරාවක් වීය. රවිශෛලාශ පරපුර රට අභ්‍යන්තරයේ වාසස්ථාන කරගෙන විසූහ. මේ අය තාරකා ශාස්ත්‍රය, ගුවන් යානා තාක‍ෂණය වාරිවාපි තාක‍ෂණය පිළිබඳ හසල දැනීමක් ඇති අය වූහ. මේ පරම්පරා දෙක අතර, ආවාහ විවාහ සම්බන්ධකම් තුළින් එකම ජාතියක් ලෙස කටයුතු කළහ. කෙවෙසස්ථාන (යාපනය) නගරයේ සිට ප්‍රධාන කෙන්ද්‍රස්ථානය වන මහගිර දක්වා යක‍ෂ ගෝත්‍රික ජනාවාස පිහිටා තිබී ඇත. ලලාටදේශය (පුත්තලම) ගිරිදේශය, (ගිරිබාව) නීලගිරිය ( මානෑව) සත්තානාගිර, රකුන්ගිර (රිටිගල) විල්පත්තු ප්‍රදේශ වල ද විශාල වශයෙන්  මොවුන්ගේ ජනාවාස තිබී ඇත.වරිගපූර්ණිකාවට අනුව  මන්නාරම සිට රිටිගල, මයියංගනය දක්වා අකණ්ඩව ගොඩනැගිලි සංකීර්ණයක් තිබුණ බවට ද සාධක තිබේ. මේ දියුණු සංස්කෘතියට අයත් යක‍ෂ ගෝත්‍රික රාජ පරම්පරාව ගැන නිවැරදි අවබෝධයක් වරිගපූර්ණිකාව තුළින් ලබාගත හැකිය. මේ කෘතියේ අන්තර්ගත තොරතුරුවලට අනුව වඩාත් තහවුරු වී ඇත්තේ රවිශෛලාශ රාජපරම්පරාව ගැනයි.
රවිශෛලාශ රාජපරම්පරාවේ ආදිතමයා ලෙස සැලකෙන්නේ රාවණා හෙවත් යගු කෞරාණ මන්ඨකයි. කෞරාණ යන්න රෞලාන වශයෙන් ද භාවිතා වේ එයි. කෞරාණ යනු මෙරට සහ ලෝකයේ ව්‍යාප්තව සිටින යක‍ෂ ගෝත්‍රික කෝණ වංශිකයන්ගේ මුල් නමයි.
ශ්‍රී ලංකාවේ මාර්ග සංඥා

යුරෝපයේ භාවිතා කරන මාර්ග සංඥා සමහර වෙනස්කම් සමඟ ශ්රී ලංකාව තුළ සම්මත මාර්ග සංඥා අනුගමනය කරමින් මාර්ග මාර්ග පද්ධතියට ගැලපෙන ඇතැම් මාර්ග සංඥා හඳුන්වා දී තිබේ.

ශ්‍රී ලංකා රජය ගැසෙට් නිවේදනයක් මගින් නව මාර්ග සංඥා සියයකට වැඩි ප්‍රමාණයක් හදුන්වා දී ඇත.මෙම නව වෙනස්කම් මගින් මාර්ග සංඥා වල වර්ණය සහ ප්‍රමාණය ප්‍රතිස්ථාපනය කර ඇති අතර ගතික පනිවිඩ සංඥා (Variable-message sign) සහ සීග්‍රගාමී මහා මාර්ග වල ඉලෙක්ට්‍රොනික ඩිජිටල් සංඥා පුවරු  හදුන්වා දී ඇත. සීග්‍රගාමී මහා මාර්ග වල පණිවිඩ සංඥා ක්‍රියාත්මක කිරීම සදහා ජපන් රජය  විසින් රුපියල් බිලියන 1.24ක් ප්‍රදානය කරන ලදි.

ගමනා ගමන සංඥා පුවරු සදහා සිංහල,දෙමළ සහ ඉංග්රීසි  භාෂා යෝග්‍ය වේ. මෝටර් රථ වාහන පනත (203 වන අධිකාරිය) මගින් මාර්ග සංඥා විස්තර කරනු ලබයි.

අනතුරු හැගවීමේ සංඥා

අතිරේක පුවරු  
අනතුරු හැගවීමේ සංඥා සමග බාවිතා කරනු ලබන අතිරේක පුවරු බස්රථ නැවතුම

පාලන සංඥා

තහනම් සංඥා

සිමාකාරී සංඥා  
නගරයක වෙගසිමා

විධාන සංඥා

ප්‍රමුඛතා සංඥා

අතිරේක පුවරු 
පාලන සංඥා සමග බාවිතා කරනු ලබන අතිරේක පුවරු

දිශාභිමුඛ තොරතුරු සංඥා

ජාතික මහා මාර්ග

පළාත් මාර්ග

අධිවේගී මාර්ග

රියදුරන් සඳහා ප්‍රයෝජනවත් අනෙකුත්  සංඥා

මාර්ග අංක  සංඥා

අතිරේක පුවරු  
දිශාභිමුඛ තොරතුරු සංඥා සමග බාවිතා කරනු ලබන අතිරේක පුවරු

විවිධ සංඥා

මාර්ග සලකුණු

රථ වාහන ආලෝක සංඥා

පදිකයන් සඳහා වූ  ආලෝක සංඥා

තහනම් දුර ප්‍රමාණ 
වාහන නවතා තැබීමට තහනම් දුර ප්‍රමාණ

උපද්‍රව-අනතුරු ඇගවීමේ තහඩු 
උපද්‍රව-අනතුරු ඇගවීමේ තහඩු ප්‍රවාහන වාහන වලට සවිකර ඇත.

මෙම ලිපිත් බලන්න  
 ශ්‍රී ලංකාවේ ගමනාගමනය
ජංගම සිතියම්ගත කරනය

ජංගම සිතියම්ගත කරනය යනු ජංගම රථයකින් එකතුකරගන්නා ලද භුමිය පිලිබඳ දත්තයන්ය, ඒවා සාමාන්‍යයෙන් ඡායාරූප, රේඩාර් , ලේසර් , කරන ලද LIDAR හෝ කවර අංකයක දුරස්ථ සංවේදනය පද්ධති මගින් සමන්විත වේ.  එවැනි පද්ධති ජංගම වේදිකාවක් මත සවි කාලය සමමුහුර්ත සංචලනය සංවේදක සහ රූප සංවේදක ඒකාබද්ධ අරා තැනී ඇත. එවැනි පද්ධතියක මූලික නිමැවුමේ භුගෝලීය තොරතුරු පද්ධතියේ දත්ත , ඩිජිටල් සිතියම්, සහ georeferenced රූප සහ වීඩියෝ ඇතුළත් වේ.

ඉතිහාසය 
සෘජු කියවීම georeferencing තාක්ෂණය ජංගම සිතියම්ගත පද්ධති සංවර්ධනය සඳහා මාර්ගය විවෘත කර දෙන ලදී. භුගෝලීය ස්ථානගත කිරීමේ පද්ධතිය සහ අවස්ථිති නාවික පද්ධති, වේගවත් හා නිවැරදි දත්ත දුරස්ථ සංවේදනය උපකරණ මගින් සංකීර්ණ පශ්චාත් සැකසීම සඳහා යොදා නොගෙන සෘජු සිතියම් ගත කිරීමට ඉඩ සලසා ඇත.

යෙදුම්

ජංගම ගුවන් සිතියම්ගත කරනය 
සාම්ප්‍රදායික ශිල්ප ක්‍රම වන භූමිය පිලිබඳ ගුවන් ඡායාරූපකරණය, බිම ලක්කිරීම් රේඩාර්, හෝ LIDAR වියදම් අධික නොවන අතර  විශේෂයෙන් දුෂ්කර ප්‍රදේශ වල හෝ එක්රැස් කල දත්ත වර්ගය වල එක් එක් ලක්ෂණ අනුව අර්ථ තේරුම් ගැනීම දුෂ්කර වේ.
සෘජු රූප georeferencing , මහා පරිමාණ සිතියම්කරණ කාර්යයන් පාලනය සරල කරන ලදී.

හදිසි ප්‍රතිචාර සැලසුම්කරනය 
ජංගම සිතියම්ගත පද්ධති මගින්, වේගවත් දත්ත එකතුව තුලින් නිවැරදි සහ විවිද තත්වයන් යටතේ භුමිය තක්සේරු කිරීමට ඉඩ සලසා දේ.

අන්තර්ජාල යෙදුම් 
අන්තර්ජාලය සහ ජංගම උපාංග භාවිතා කරන්නන්, වඩ වඩාත් එක්කෝ අනුරූපණය කිරීමේ ආකෘති පත්‍රය හෝ යොමු කරන භූ-රූප තුළ භූ- අවකාශීය තොරතුරු භාවිතා කරනු ලබයි. ගූගල්, මයික්රොසොෆ්ට්, සහ යාහූ මාර්ගගත සිතියම්ගත කරන ක්‍රම දියුණු කිරීමට ගුවන් ඡායාරූප හා චන්ද්‍රිකා ඡායාරූප යන දෙකම අනුවර්තනය වී ඇත. වීදි දැක්ම වර්ගයේ රූප ද වෙලඳපොළ පුළුල් කරයි.

ස්ථානය දැනගැනීමේ පෞද්ගලික ඩිජිටල් සහකාර පද්ධති, ජංගම සිතියම්ගත මූලාශ්‍ර වල භූ- යොමු කරන ලක්ෂණ මත රඳා පවතී.

මාර්ග සිතියම්කරණය සහ අධිවේගී මාර්ග පහසුකම් කළමනාකරණය 
භුගෝලීය ස්ථානගත කිරීමේ පද්ධතිය, ඩිජිටල් කැමරා පද්ධති සමඟ ඒකාබද්ධ කර මාර්ග සිතියම් වේගවත්ව යාවත්කාලීන කරයි. එම පද්ධතියම කාර්යක්ෂම මාර්ග තත්ත්වය මැනුම් කටයුතු කිරීමට සහ පහසුකම් කළමනාකරණය යොදා ගත හැකිය. ලේසර් ස්කෑන් තාක්ෂණය ජංගම සිතියම්ගතකරණයේදී පුර්ණ 3D බෑවුම්  දත්ත රැස්කිරීමටත්, බැංකුමය ආදී කටයුතු සදහා යොදාගැනේ.
ඩී බී නිහාල්සිංහ

ආචාර්ය ඩී. බී. නිහාල්සිංහ යනු ශ්‍රී ලාංකීය සිනමා අධ්‍යක්වරයෙකි. ඔහු 1939, මැයි, 27දා උපත ලැබුවේය. ආදි ආනන්දයෙකු මෙන්ම පේරාදෙණිය විශ්වවිද්‍යාලයේ උපාධිධරයෙකු වන නිහාල්සිංහ මහතා ජාතික චිත්‍රපට සංස්ථාවේ සමාරම්භක සාමාන්‍යාධිකාරීවරයා ද වේ.වැලි‍කතර නමින් පුළුල් තිරයේ මුල්ම සිනමා ස්කෝප් චිත්‍රපටය හා ශ්‍රී ලංකාවේ පළමු ටෙලි නාට්‍ය වන දිමුතු මුතු නාට්‍ය ද ඔහුගේ නිර්මාණ අතරින් වැඩි ජන ප්‍රසාධයක් ලැබූ නිර්මාණ අතර වේ.දිමුතු මුතු ටෙලි නාට්‍ය ශ්‍රී ලංකාවේ පමණක් නොව දකුණු ආසියාවේද ප්‍රථම වර්ණ ටෙලි නාටීය වේ. එමෙන්ම, විප්ලවවාදී සිනමාරූපී බවක්‌ ඉදිරිපත් කරමින් සිංහල සිනමාවට හස්‌ත ගත කැමරා කරණය' (HAND HELD CAMERA OPERATING) වෘත්තිය මට්‌ටමින් නිර්මාණාත්මකව - හඳුන්වා දෙනු ලබන්නේද - වැලිකතරෙනි.ආචාර්ය ඩී.බී. නිහාල්සිංහ මහතා මිය යනවිට 77 වන වියේ පසුවූ අතර හෙතේම ශ්‍රී ලාංකීය සිනමාවේ විප්ලවීය සලකුණ වශයෙන් හැඳින්විය හැක.හෙතේම 2016-04-21 වැනි දින කොළඹ පුද්ගලික රෝහලකදී අභාවප්‍රිප්ත විය.

සිනමා ගතවීම

සම්මාන

සරසවිය සම්මාන
1968 - හොඳම අධ්‍යක්ෂණය - සත් සමුදුර
1982 - හොඳම සංස්කරණය - සත් සමුදුර
1987 - හොඳම අධ්‍යක්ෂණය - මල්දෙණියෙ සිමියොං
1987 - හොඳම කැමරාකරණය - මල්දෙණියෙ සිමියොං 
1992 - හොඳම අධ්‍යක්ෂණය - කෙළිමඬල

සිග්නිස් සම්මාන
1987 - හොඳම කැමරාකරණය - මල්දෙණියෙ සිමියොං
රූප‍ සැකසුම

රෑප‍ විද්‍යාවේදී, රෑප‍ සැකසුම යනු ආදානය රෑප‍යක් වන විට ඹ්නෑම ආකාරයක තරංග සැකසුම් භාවිතා කර ගණිතමය ක්‍රියාවන් භාවිත කරමින් රෑප‍යන්ගේ සැකසීම සිදු කිරිමයි. රෑප‍ ශ්‍රේණියක් හෝ වීඞියෝවක් එවැනිම ඡායා රෑපයක් හෝ වීඞියෝ රාමුවක - රෑප‍ සැකසුම මගින් ලබා දෙන ප්‍රතිදානය රෑප‍යක් ‍හෝ ගති ලක්ෂණ වල එකතුවක් හෝ රෑප‍යට සම්භන්ධ පරාමිතින් වේ. බොහෝ පෙර සැකසුම් ශිල්ප ක්‍රමවලදී ප්‍රතිබිම්බ ද්විමාන තරංග ලෙස සලකා ඒවාට තනි සැකසුම් ශිල්ප ක්‍රම ආදේශ කරනු ලබන අතර ඇතැම් විට රෑප‍ ත්‍රිමාණ තරංග ලෙසත් සලකනු ලබයි. මෙහිදි තුන්වන මානය කාලය හෝ ඉසෙඞ් අක්ෂය බවට පත් වේ. . 

රෑප‍ සැකසුම සාමාන්‍යයෙන් ඞිජිටල් රෑප‍ සැකසුම ලෙස හදුන්වයි. නමුත් දෘශ්ය හා ඇනලොග් යන රෑප‍ සැකසුම් ආකාරත් සිදු කල හැකියි. මෙම ලිපිය සියළුම ඒවාට යොදා ගත හැකි සාමාන්‍යය ශිල්ප ක්‍රම සම්භන්ධවයි. රෑප‍යන්ගේ අතපත් කරගැනීම රෑප ලෙස හදුන්වයි.

රෑප‍ සැකසුම හා වඞාත් සමීප වන්නේ පරිගණක රූප නිර්මාණයන් හා පරිගණක දෘෂ්ටිය යන අංශයන් වේ.
පරිගණක රූප නිර්මාණයේදී වස්තූන්ගේ භෞතික ආකෳති, පරිසරය සහ ආලෝකකරණය යොදා ගනිමින් රෑප‍ නිර්මාණය කරයි. පරිගණක දෘෂ්ටියේදී සෑම විටම උසස් තත්වයේ රෑප‍ සැකසුම පිළිබදව සැලකිල්ලක් දක්වන අතර  රෑප‍ හෝ රෑප‍ ශ්‍රේණියක භෞතික අන්තර්ගතය ලබා ගැනීම සදහා යන්ත්‍ර/ පරිඝනක/ මෘදුකාංග භාවිතා කරයි. (උදා:- වීඩියෝ දර්ශන හෝ ත්‍රිමාණ පූර්ණ ශරීර චුම්භක අනුනාද ස්කෑන්)

නූතන විද්‍යාව හා තාකෂණය තුල විද්‍යාත්මක දෘෂ්ටියේ වර්ධනය වීම නිසා වැදගත්කම (මහා පරිමාණ සංකීර්ණ විද්යාත්මක / පර්යේෂණාත්මක දත්ත)  රෑප‍ වලටත් වඞා පුළුල් විෂය පථයන් ලබා ගැනීමට හැකි වී තිබෙනවා.

මේවාද බලන්න 
 රූප තියුනු කිරීම
 රූප සුමටනය
 බහුමාන පද්ධති
 කට්ටල අසල
 ඡායා රූප හැසිරවීම

යොමු
රග්බි පන්දුව

රග්බි පන්දුව ආරම්බයේදී quanco යන  නමින් හැදින්විය, මෙය දිගටි ඉලිප්සාභ පන්දුවක් වන අතර රග්බි ක්‍රීඩාව සදහා යොදා ගනී .
ගෝලාකාර පන්දුවක් සමග සංසන්දනයේදී මෙය යොමුකිරීමට පහසු වන අයුරින් සකසා ඇත.

ඉතිහාසය  

රිචාර්ඩ් ලින්ඩන් සහ බර්නාඩෝ සොලානෝ යන අය රග්බි පාසල සදහා  අතින් මසමින් ලෙදර් ආවරණ සහ සූකර මුත්‍රාශය යොදාගනිමින් රග්බි පන්දු නිර්මාණය කරන ලදී. 
රග්බි පන්දුවේ ලාක්ෂණික හැඩය සූකර මුත්‍රාශයේ හැඩයට බෙහෙවින් සමානකම් දරන අතර  මීට පෙර නිර්මාණය කරන ලද රග්බි පන්දු අණ්ඩාකාර හැඩයකට වඩා වියලි මිදි ගෙඩියක හැඩයකින් යුක්ත විය.ආරම්භයේ සිට රග්බි පන්දුවේ හැඩය සූකර මුත්‍රාශයේ හැඩය සමග විශාලත්වයෙන් විවිද අයුරින් සකසුණි..

වසර 1870ව දක්වා වූකර මුත්‍රාශයේ අන්තර් කපාටයකින් නිර්මාණය කරන ලද ගෝලාකාර පන්දුවකින් රග්බි ක්‍රීඩාව පවත්වා ඇත.වසර 1870දී රිචාර්ඩ් ලින්ඩන් විසින් රබර් යොදාගනිමින් එහි සුනම්යතාවය උපයෝගී කරගනිමින් පන්දුවේ හැඩය ගෝලාකාර සිට බිත්තරයක හැඩය දක්වා  අනුක්‍රමයෙන් වෙනස්වන අයුරින් පන්දුව නිර්මාණය කරන ලදී. වසර 1892දී රග්බි පාපන්දු ආයතනය විසින් අණ්ඩාකාර හැඩය අනිවාර්ය හැඩය ලෙස අනුමත කරන ලදී. මෙම ක්‍රමානුකූල පැතලිවීම වසරින් වසර නොනවත්වා සිදුවන ලදී.මෙම රසායනික සංස්ලේශිත රග්බි පන්දුවල ආරම්භය නියමාකාරයෙන් කාලගුණ වෙනස්වීම් අනුව නිර්මාණය වන ලදී.සෙල්ලම් කරනු ලබන මතුපිට තෙත්නම් රසායනික සංස්ලේශිත පන්දුව භාවිතා කරන අතර එයට හේතුව වන්නේ එයට ජලය අවශෝෂණය නොවීම සහ බර නොවැඩිවීමයි. අවසානයේදී ලෙදර් පන්දුව සම්පූර්ණයෙන් ක්‍රීඩාවෙන් ඉවත් කරන ලදී.

රග්බි සංගමය 

රගර් ක්‍රීඩාව සඳහා යොදා ගන්නා බෝලය රගර් බෝලය ලෙස හදුන්වන අතර එය දීර්ඝ ගෝලාකාර ප්‍රධාන වශයෙන්ම ඉලිප්සීය හැඩයෙන් යුක්ත වේ. සාම්ප්‍රදායිකව එය දුඹුරු සත්ව සමෙන් සාදා තිබෙන අතර,වර්තමානයේ  එය නොයෙක් වර්ණයන්ගෙන් හා මොස්තරයන්ගෙන් නිපදවයි. රගර්  බෝලය 28-30 cm දිගකින් හා 58-65 cm පමණ වටප්‍රමණයකින් යුක්ත වන අතර බර 410-460 g පමණ වේ.).සහ මෙයට 65.7 - 68.8 kPa (9.5–10.0 psi) ප්‍රමාණයක් හුලං පිරවීම සිදුකරයි .

 1980 වර්ෂයේදී, ජලය කාන්දු වන සත්ව සමෙන් සාදන ලද රගර් බෝලය වෙනුවට ජලය කාන්දු නොවන කෘතීම ද්‍රව්‍යයන්ගෙන් නිපදවන ලද රගර් බෝල යොදා ගන්නා ලදී. 2007 රග්බි ලෝක කුසලානය සදහා ගිල්බර්ට් සිනර්ජි නම් රග්බි බෝලය යොදාගන්නා ලදී.

රග්බි ලීගය  

රග්බි ලීගය සදහා හුලන් පුරවන ලද දීර්ඝ ගෝලාකාර හැඩයක් සහිත පන්දුවක් යොදාගනී..කෙසේ නමුත් තරගය සඳහා යොදා ගන්න රගර් බෝලය අදාළ ප්‍රමාණයෙන් හා හැඩයෙන් යුක්ත නොවේ නම් තරග තීරක විසින් තරගය වහා නවතනු ලැබේ.සාම්ප්‍රදායිකව මෙය දුඹුරු පැහැති සත්ව සමෙන් යුක්ත වූ අතර වර්තමානයේ රගර් බෝලය කෘතීම ද්‍රව්‍යයන්ගෙන් හා විවිධ  වර්ණයන්ගෙන් හා මොස්තරයන්ගෙන් නිපදවනු ලැබේ.උසස් තරගාවලියන් හිදී ප්‍රේක්ෂකයන්ගේ පහසුව තකා  ළා පැහැයෙන් යුත් පන්දු අනිවාර්යයෙන් භාවිතා  කළයුතු වේ,එමගින් ඔවුනට පහසුවෙන් පන්දුව දැකීමට  හැකියාව ලැබේ.රග්බි ලීගය සඳහා භාවිතා කරන රගර් බෝලය ''අන්තර්ජාතික ප්‍රමාණය''හෝ ''ප්‍රමාණය 5'' ලෙස හදුන්වන අතර එය ආසන්න වශයෙන් 27cm  දිගකින් හා 60cm  වටප්‍රමාණයකින් යුක්ත වේ. කුඩා ප්‍රමාණයේ පන්දු කනිෂ්ඨ අනුවාදයෙන් යුත් තරඟ සඳහා යොදා ගනී.පූර්ණ ප්‍රමාණයෙන් සමන්විත බෝලය 383 හා 440 g අතර බරකින් යුක්ත වේ.රග්බි ලීගය ඇමෙරිකානු රග්බි පාපන්දු වලට වඩා විශාල වන අතර රග්බි සංගම් පාපන්දු වලට වඩා යන්තමින් රග්බි ක්‍රීඩාව කෙරෙහි යොමුකර ඇත.

 ඕස්ට්‍රේලියානු ජාතික රගර් ලීගය භාවිතා කරනුයේ ස්ටීඩන්  සාදන පන්දුය එමෙන්ම යුරෝපියානු සුපිරි ලීගය   භාවිතා කරනුයේ රයිනෝ රග්බි  විසින් සාදන ලද පන්දුය.යම් අවස්ථා වලදී ස්ටීඩන්  යන නාමය රගර් බෝලය හැඳින්වීමට භාවිතා කෙරේ.

See also

References
ඔලිවර් ඇන්ඩ් කම්පණි

ඔලිවර් ඇන්ඩ් කම්පණි (ඉංග්‍රීසි: Oliver & Company) යනු 1988 දී නිකුත් වූ ඇමරිකානු සජීවීකරණ චිත්‍රපටයකි.

යොමු

1988 සජීවිකරණ චිත්‍රපට
1980s ඇමරිකානු සජීවිකරණ
ඇමරිකානු සජීවිකරණ චිත්‍රපට
ඇමරිකානු ළමා චිත්‍රපට
ලේඩි ඇන්ඩ් ද ට්‍රෑම්ප්

ලේඩි ඇන්ඩ් ද ට්‍රෑම්ප් (ඉංග්‍රීසි: Lady and the Tramp) යනු වෝල්ට් ඩිස්නි විසින් නිෂ්පාදනය කරනු ලැබූ, 1955 දී නිකුත් වූ ඇමරිකානු සජීවීකරණ චිත්‍රපටයකි.

යොමු

1955 සජීවිකරණ චිත්‍රපට
1950s ඇමරිකානු සජීවිකරණ
ඇමරිකානු සජීවිකරණ චිත්‍රපට
2013 වර්ෂය වන විට ලෝකයේ ජංගම දුරකථන ප්‍රමාණය

Wikipedia වෙබ් අඩවියේ වාර්තා වලට අනුව 2013 වර්ෂය වන විට ලොව පුරා ජංගම දුරකථන බිලියන 6.08 කටත් වැඩි ප්‍රමණයක් ඇති බව සඳහන් වේ.එම වෙබ් අඩවියේම සඳහන් වන ලෙස ලෝක ජනගහණය වන්නේ බිලියන 7.01 පමණය.මෙයින් පැහැදිලි වන ලෙස ලෝක ජනගහණයට සාපේක්ෂව ජංගම දුරකථනවල ප්‍රතිශතය වන්නේ 87 %  යි.

මෙම වාර්තා වලට අනුව තව කෙටි කාලයකින් ලෝක ජනගහණයට වඩා ජංගම දුරකථන ප්‍රමාණය ඉහළ යයි ද? යන්නෙන් සැකයක්ද ඇතිවීම සාධාරණය.එසේ පැවසීමට හේතුව වන්නේ දැනටමත් සමහර රටවල් තුල ජනගහණයට වඩා ජංගම දුරකථන ප්‍රමාණය වැඩිවී ඇති නිසාය.උදාහරණ ලෙස රුසියාව , ඇමරිකාව , බ්‍රසීලය වැනි රටවල් දැක්විය හැක.
ලෝකයේ වැඩිම ජංගම දුරකථන ප්‍රමාණයක් ඇති රටවල් 10 පහත දැක්වේ.
 
         රට	ජංගම දුරකථන ප්‍රමාණය
1	     චීනය	1,150,000,000
2	     ඉන්දියාව	   867,800,000
3	     ඇමරිකාව	   327,577,529
4	     බ්‍රසීලය	   265,741,000
5	     රුසියාව	   256,117,000
6	     ඉන්දුනීසියාව	   236,800,000
7	     පාකිස්ථානය	   125,012,860
8	     ජපානය	   121,246,700
9	     ජර්මනිය	   107,000,000
10	     පිලිපීනය	   106,987,098

මෙහිදී ශ්‍රී ලංකාවට හිමි වී ඇත්තේ 44 වන ස්ථානයයි.
රටවල් කීපයක ජංගම දුරකථන ප්‍රමාණය පිළිබඳ සංඛ්‍යා දත්ත ඉදිරි පිටුවේ දක්වා ඇත.
රටෙහි/රාජ්‍යයෙහි නම	ජංගම දුරකථන ප්‍රමාණය	ජනගහණය	ජනගහණයට සාපේක්ෂව ජංගම දුරකථන ප්‍රතිශතය (%)
චීනය	1,150,000,000	1,349,585,838	85.21
ඉන්දියාව	867,800,000	1,220,800,359	70.72
ඇමරිකා එ. ජනපදය	327,577,529	310,866,000		          103.9

      බ්‍රසීලය	265,741,000	192,379,287	134.2
රුසියාව	256,117,000	142,905,200		         155.5

ජපානය	121,246,700	127,628,095	95.1
ඉතාලිය	       88,580,000	
	60,090,400		         147.4

එක්සත් රාජධානිය	75,750,000	61,612,300		         122.9

ප්‍රංශය	72,180,000	63,573,842	114.2
දකුණු අප්‍රිකාව	      59,474,500	
	50,586,757	117.6
ඕස්ට්‍රේලියාව	      21,260,000	
	21,179,211	100.4
ශ්‍රී ලංකාව	17,359,312	      21,000,000	
	80.95
එක්සත් අරාබිය	11,540,040	8,264,070	139.6
කියුබාව	         1,300,000	
	11,200,000	11.6
උතුරු කොරියාව	 2,000,000	24,451,285	8.3